Kohtuasi C‑43/14

ŠKO-Energo s.r.o.

versus

Odvolací finanční ředitelství

(eelotsusetaotlus, mille on esitanud Nejvyšší správní soud)

„Eelotsusetaotlus — Osoonikihi kaitse — Kasvuhoonegaaside saastekvootidega kauplemise süsteem Euroopa Liidus — Saastekvootide eraldamise meetod — Saastekvootide tasuta eraldamine — Tasuta eraldatud saastekvootide omandamise maksustamine kinkemaksuga”

Kokkuvõte – Euroopa Kohtu otsus (teine koda), 26. veebruar 2015

Keskkond – Õhusaaste – Direktiiv 2003/87 – Kasvuhoonegaaside saastekvootidega kauplemise süsteem – Saastekvootide eraldamise meetod – Saastekvootide tasuta eraldamine – Põhimõte – Ulatus – Tasuta eraldatud saastekvootide omandamise maksustamine kinkemaksuga – Lubamatus

(Euroopa Parlamendi ja nõukogu direktiiv 2003/87, artikkel 10)

Direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse direktiivi 96/61/EÜ, artiklit 10 tuleb tõlgendada nii, et sellega on vastuolus kinkemaksu kohaldamine, kui see maks ei järgi nimetatud artiklis ette nähtud tasu eest eraldatavate saastekvootide 10‑protsendilist piirmäära; seda peab kontrollima eelotsusetaotluse esitanud kohus.

Liikmesriigid võivad põhimõtteliselt võtta vastu selliseid majanduspoliitilisi meetmeid – nagu teatavate oluliste kaupade või ressursside turul kasutatavate hindade kontroll –, mis reguleerivad viisi, mil moel suunatakse tasuta eraldatud saastekvootide väärtus edasi tarbijatele. Selliste meetmete vastuvõtmine ei tohiks siiski neutraliseerida saastekvootide tasuta eraldamise põhimõtet ega kahjustada direktiivi 2003/87 eesmärke. Selles osas ei keela direktiivi 2003/87 artiklis 10 ette nähtud tasuta eraldamise põhimõte mitte ainult saastekvootide eraldamisele otsese hinna kehtestamist, vaid ka nende kvootide eraldamisele tagantjärele maksu kehtestamist.

Piirangut, mille kohaselt võib tasu eest eraldada 10% kvootidest, tuleb lisaks hinnata iga asjaomase sektori käitajate seisukohast, mitte aga võrdsuse põhimõtet järgides kõiki liikmesriigi poolt eraldatud kvoote aluseks võttes.

(vt punktid 20–22, 28, 30 ja resolutsioon)

Kohtuasi C‑43/14

ŠKO-Energo s.r.o.

versus

Odvolací finanční ředitelství

(eelotsusetaotlus, mille on esitanud Nejvyšší správní soud)

„Eelotsusetaotlus — Osoonikihi kaitse — Kasvuhoonegaaside saastekvootidega kauplemise süsteem Euroopa Liidus — Saastekvootide eraldamise meetod — Saastekvootide tasuta eraldamine — Tasuta eraldatud saastekvootide omandamise maksustamine kinkemaksuga”

Kokkuvõte – Euroopa Kohtu otsus (teine koda), 26. veebruar 2015

Keskkond — Õhusaaste — Direktiiv 2003/87 — Kasvuhoonegaaside saastekvootidega kauplemise süsteem — Saastekvootide eraldamise meetod — Saastekvootide tasuta eraldamine — Põhimõte — Ulatus — Tasuta eraldatud saastekvootide omandamise maksustamine kinkemaksuga — Lubamatus

(Euroopa Parlamendi ja nõukogu direktiiv 2003/87, artikkel 10)

Direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse direktiivi 96/61/EÜ, artiklit 10 tuleb tõlgendada nii, et sellega on vastuolus kinkemaksu kohaldamine, kui see maks ei järgi nimetatud artiklis ette nähtud tasu eest eraldatavate saastekvootide 10‑protsendilist piirmäära; seda peab kontrollima eelotsusetaotluse esitanud kohus.

Liikmesriigid võivad põhimõtteliselt võtta vastu selliseid majanduspoliitilisi meetmeid – nagu teatavate oluliste kaupade või ressursside turul kasutatavate hindade kontroll –, mis reguleerivad viisi, mil moel suunatakse tasuta eraldatud saastekvootide väärtus edasi tarbijatele. Selliste meetmete vastuvõtmine ei tohiks siiski neutraliseerida saastekvootide tasuta eraldamise põhimõtet ega kahjustada direktiivi 2003/87 eesmärke. Selles osas ei keela direktiivi 2003/87 artiklis 10 ette nähtud tasuta eraldamise põhimõte mitte ainult saastekvootide eraldamisele otsese hinna kehtestamist, vaid ka nende kvootide eraldamisele tagantjärele maksu kehtestamist.

Piirangut, mille kohaselt võib tasu eest eraldada 10% kvootidest, tuleb lisaks hinnata iga asjaomase sektori käitajate seisukohast, mitte aga võrdsuse põhimõtet järgides kõiki liikmesriigi poolt eraldatud kvoote aluseks võttes.

(vt punktid 20–22, 28, 30 ja resolutsioon)